                                                                                                                  reg.č.:
[bookmark: _Toc62641378][bookmark: _Toc63426356][bookmark: _Toc63696968][bookmark: _Toc63701366][bookmark: _Toc63703037]Rámcová dohoda o poskytnutí služieb hromadného stravovania zamestnancov formou elektronických stravovacích kariet 

uzatvorená v zmysle § 269 ods. 2 zákona č. 513/1991 Z. z. Obchodný zákonník v znení neskorších predpisov (ďalej ako „Obchodný zákonník“), § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní”)
(ďalej len „Dohoda“)

Objednávateľ:
Názov:			Ministerstvo hospodárstva Slovenskej republiky 
Sídlo:				Mlynské nivy 44/a, 827 15 Bratislava 29, Slovenská republika
Zastúpený:			Ing. Ondrej Varačka, generálny tajomník služobného úradu 
Bankové spojenie:		Štátna pokladnica
Číslo účtu (IBAN):		SK52 8180 0000 0070 0006 1569 	
IČO:				00 686 832
DIČ:				2021056818
IČ DPH:			nie je platiteľom DPH
(ďalej len „Objednávateľ“)

a

Dodávateľ:
Názov / Obchodné meno:	[.........]		 
Sídlo: 			  	[.........]
Zastúpený:	[......]
[bookmark: _Hlk20224384]Bankové spojenie:	[......]
Číslo účtu (IBAN):	[......]
IČO:	[......]
IČ DPH:	[......]
DIČ:	[......]
Zapísaný:	Obchodný register Mestského súdu [........], oddiel: [........], vložka číslo: [........]
(ďalej len „Dodávateľ“)

(Objednávateľ a Dodávateľ ďalej spolu aj ako „Zmluvné strany“ a jednotlivo ako „Zmluvná strana“)


[bookmark: _Toc62641379][bookmark: _Toc63426357][bookmark: _Toc63696969][bookmark: _Toc63701367][bookmark: _Toc63703038]Preambula

Zmluvné strany uzatvárajú túto Dohodu na základe výsledku verejného obstarávania vyhláseného dňa [......] oznámením č. [........], zverejneným v Úradnom vestníku Európskej únie č. [..........] a vo Vestníku verejného obstarávania č. [...........] na predmet zákazky: „Zabezpečenie služieb stravovania zamestnancov MH SR prostredníctvom elektronických stravovacích kariet“ po splnení postupov zadávania zákazky stanovených Zákonom o verejnom obstarávaní. Na základe vyhodnotenia ponúk vo verejnom obstarávaní bola vybratá ponuka Dodávateľa ako ponuka úspešného uchádzača, ktorý má oprávnenie na vykonávanie predmetu Dohody a spĺňa všetky predpoklady na dodanie požadovaného predmetu Dohody.

[bookmark: _Toc62641380][bookmark: _Toc63426358][bookmark: _Toc63696970][bookmark: _Toc63701368][bookmark: _Toc63703039]Článok I.
[bookmark: _Toc62641381][bookmark: _Toc63426359][bookmark: _Toc63696971][bookmark: _Toc63701369][bookmark: _Toc63703040]Predmet Dohody, rozsah a špecifikácia

1.1. Predmetom Dohody je záväzok Dodávateľa poskytovať Objednávateľovi služby spočívajúce v dodaní elektronických stravovacích kariet, správe elektronických stravovacích kariet a ich pravidelnom dobíjaní / navyšovaní finančných prostriedkov (stravovacích poukážok) na príslušnom elektronickom účte zamestnanca (ďalej len “konto”) Objednávateľa v zmysle objednávky (ďalej len „Služba“), za účelom zabezpečenia stravovania zamestnancov Objednávateľa u zmluvných partnerov Dodávateľa podľa ustanovenia § 152 a nasl. zákona č. 311/2001 Z. z. Zákonník práce v znení neskorších predpisov a zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov, a to spôsobom dohodnutým v Dohode a v rozsahu predpokladanom podľa Prílohy č. 1 Dohody. 
1.2. Objednávateľ sa zaväzuje objednanú a riadne poskytnutú Službu prevziať a zaplatiť dohodnutú cenu vo výške a spôsobom podľa Dohody.

[bookmark: _Toc62641382][bookmark: _Toc63426360][bookmark: _Toc63696972][bookmark: _Toc63701370][bookmark: _Toc63703041]Článok II.
[bookmark: _Toc62641383][bookmark: _Toc63426361][bookmark: _Toc63696973][bookmark: _Toc63701371][bookmark: _Toc63703042]Dodacie podmienky a miesto plnenia

2. 
2.1. Dodávateľ bude poskytovať Objednávateľovi Službu na základe čiastkových objednávok zaslaných  Objednávateľom prostredníctvom e-mailovej požiadavky zo strany kontaktnej osoby Objednávateľa kontaktnej osobe Dodávateľa uvedených v článku X. bod 10.5. Dohody, počas účinnosti Dohody a podľa skutočných potrieb Objednávateľa, ktorý si vyhradzuje právo presný počet elektronických stravovacích kariet a stravovacích poukážok špecifikovať mesačne, v závislosti od skutočného počtu zamestnancov a nárokov zamestnancov v danom mesiaci. Dodávateľ poskytne Objednávateľovi Objednávateľom určený počet rezervných elektronických stravovacích kariet pre účely ich priradenia novonastupujúcim zamestnancom Objednávateľa. Objednávateľom určený počet rezervných elektronických stravovacích kariet bude zo strany Dodávateľa dopĺňaný na základe objednávok Objednávateľa, podľa potrieb Objednávateľa, počas trvania Dohody v zmysle článku VIII bod 8.1. Dohody.
2.2. Objednávka musí obsahovať odkaz na Dohodu, názov, množstvo a druh objednávanej Služby, miesto dodania Služby, určenie osoby poverenej na prevzatie Služby, EXCEL súbor, ktorý bude obsahovať najmä identifikátor zamestnanca (číslo elektronickej stravovacej karty, poradové číslo vydanej elektronickej stravovacej karty pre Objednávateľa) a priradený počet stravovacích poukážok za príslušný mesiac s nominálnou hodnotou stravovacej poukážky, ktoré sa majú na jednotlivé kontá pripísať. 
2.3. Dodávateľ  potvrdí  prijatie  každej objednávky Objednávateľovi po  jej  doručení  prostredníctvom e-mailu bez zbytočného odkladu. 
2.4. Po nadobudnutí účinnosti Dohody Objednávateľ prostredníctvom e-mailu objedná začiatočné množstvo elektronických stravovacích kariet, ktoré bude obsahovať aj Objednávateľom určený počet rezervných elektronických stravovacích kariet v zmysle bodu 2.1. tohto článku Dohody. Začiatočný počet elektronických stravovacích kariet musí byť Objednávateľovi dodaný najneskôr do 10 (desať) pracovných dní odo dňa odoslania objednávky zo strany Objednávateľa. 
2.5. V priebehu trvania Dohody je dohodnutá lehota dodávky ďalších elektronických stravovacích kariet 5 (päť) pracovných dní odo dňa potvrdenia objednávky Objednávateľa podľa bodu 2.3. tohto článku Dohody, najneskôr 7 (sedem) pracovných dní od odoslania objednávky Dodávateľovi, ibaže Objednávateľ v objednávke, vzhľadom k povahe Služby, povolí dlhšiu lehotu.
2.6. Dohodnutá lehota na dobitie elektronických stravovacích kariet sú 2 (dve) hodiny od potvrdenia objednávky podľa bodu 2.3 tohto článku Dohody a v odôvodnených prípadoch najneskôr do 24 (dvadsaťštyri) hodín od odoslania objednávky Dodávateľovi, ibaže Objednávateľ v objednávke,  vzhľadom k povahe Služby, povolí dlhšiu lehotu. Dobitie elektronických stravovacích kariet oznámi Dodávateľ e-mailom kontaktnej osobe Objednávateľa bezprostredne po ich dobití.
2.7. Dodávateľ bude poskytovať Službu vo svojom mene, na svoje nebezpečenstvo a na svoje náklady, zodpovedá za to, že poskytovaná Služba  nebude v rozpore s technickými normami a osobitnými predpismi, že ju dodá v bezchybnom stave, kvalite a v množstve určenom v objednávke a v lehotách podľa  článku  II  bod  2.4., 2.5. a 2.6.  Dohody.  Dodávateľ  je  povinný zabezpečiť dostatočnú ochranu (viď. Príloha č. 1 Dohody) pri poskytovaní Služby pred poškodením a znehodnotením elektronických stravovacích kariet.  
2.8. Lehoty podľa článku II bod 2.4., 2.5. a 2.6. Dohody sú pre Dodávateľa lehotami záväznými a ich nedodržaním sa Dodávateľ dostáva do omeškania.
2.9. Prevzatie elektronických stravovacích kariet vykoná osobne poverený zamestnanec Objednávateľa podľa objednávky, ktorý skontroluje úplnosť a kvalitu poskytovanej Služby a potvrdí prevzatie elektronických stravovacích kariet prostredníctvom preberacieho protokolu.  
2.10. Zodpovedný poverený zamestnanec Objednávateľa elektronické stravovacie karty neprevezme,  ak poskytnutá Služba kvalitatívne alebo kvantitatívne nezodpovedá objednávke alebo je viditeľne poškodený obal alebo jeho obsah. Zoznam poverených zamestnancov odovzdá Objednávateľ Dodávateľovi bez zbytočného odkladu po nadobudnutí účinnosti Dohody prostredníctvom e-mailu kontaktných osôb uvedených v článku X. bod 10.5. Dohody. Každú zmenu povereného zamestnanca oznámi kontaktná osoba za Objednávateľa kontaktnej osobe Dodávateľa podľa článku X. bod 10.5. Dohody najneskôr do 7 (siedmich) dní odo dňa vzniku zmeny e-mailom alebo telefonicky.
2.11. Elektronické stravovacie karty budú dodané na adresu sídla Objednávateľa uvedenú v záhlaví Dohody alebo na inú adresu určenú Objednávateľom, ktorú uvedie v objednávke. Každú elektronickú stravovaciu kartu je potrebné dodať v uzatvorenej obálke. Na každej elektronickej stravovacej karte a rovnako aj na obálke bude  poradové číslo vydanej elektronickej stravovacej karty pre Objednávateľa, názov Objednávateľa a číslo elektronickej stravovacej karty. Súčasťou každej obálky bude aj sprievodný list, ktorý bude obsahovať poučenie držiteľa elektronickej stravovacej karty, ako aj iné potrebné informácie pre jej riadne užívanie (napr. PIN kód).

[bookmark: _Toc62641384][bookmark: _Toc63426362][bookmark: _Toc63696974][bookmark: _Toc63701372][bookmark: _Toc63703043]Článok III
[bookmark: _Toc62641385][bookmark: _Toc63426363][bookmark: _Toc63696975][bookmark: _Toc63701373][bookmark: _Toc63703044]Cena Služby a platobné podmienky

3. 
3.1. Zmluvné strany sa dohodli, že cena za predmet Dohody je stanovená pevnou sumou ako maximálna a konečná, a to v sume ........ s DPH (slovom: ............... eur) (ďalej len „Celková zmluvná cena“), pričom Objednávateľ nie je povinný Celkovú zmluvnú cenu vyčerpať. Celková zmluvná cena je konečná, nemenná a zahŕňa všetky poplatky a náklady týkajúce sa predmetu Dohody. Celková zmluvná cena je platná počas trvania Dohody podľa článku VIII bod 8.1. Dohody. Celková zmluvná cena bude hradená na základe faktúr vystavených Dodávateľom počas trvania Dohody. Faktúru za Službu zašle Dodávateľ Objednávateľovi každý mesiac počas trvania Dohody.
3.2. Cena za predmet Dohody je stanovená podľa zákona č. 18/1996 Z. z. o cenách v znení neskorších predpisov dohodou Zmluvných strán. 
3.3. Nominálna hodnota stravovacej poukážky je 7,00 EUR (slovom: sedem eur). 
Výška poskytnutej zľavy z nominálnej hodnoty stravovacej poukážky je určená percentuálne vo výške ..........%, je nemenná počas celého trvania Dohody.
Výška provízie z nominálnej hodnoty stravovacej poukážky je určená percentuálne vo výške ..........%, je nemenná počas celého trvania Dohody.[footnoteRef:1] [1:  V zmysle § 152 ods. (5) Zákonníka práce: “Pri zabezpečovaní stravovania zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby prostredníctvom stravovacích poukážok, je výška poplatku za sprostredkované stravovacie služby maximálne 2 % z hodnoty sumy uvedenej na stravovacej poukážke.”] 

Objednávateľ si vyhradzuje právo zmeniť výšku nominálnej hodnoty stravovacej poukážky najmä v závislosti od finančných zdrojov Objednávateľa, prípadne od zmien príslušných právnych predpisov a zmeny podnikovej kolektívnej zmluvy pre zamestnancov v štátnej službe na príslušný rok a podnikovej kolektívnej zmluvy pre zamestnancov odmeňovaných podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme na príslušný rok. Náklady spojené so zmenou nominálnej hodnoty stravovacích poukážok sú započítané do provízie Dodávateľa. V provízii Dodávateľa sú zahrnuté všetky náklady spojené s poskytovaním Služieb podľa Dohody, a to najmä, nie však výlučne týkajúce sa: vydania, re-vydania, blokácie, aktivácie, prípadnej personalizácie a dodávky elektronických stravovacích kariet do miesta plnenia, vedenia zamestnaneckých účtov k stravovacím kartám, priradenia stravovacích poukážok k stravovacím kartám, všetkých súvisiacich transakčných nákladov, komunikácie s držiteľom karty.

3.4. Cena jednej stravovacej poukážky sa určuje ako:
a) rozdiel jej nominálnej hodnoty určenej Objednávateľom v eurách a zľavy poskytnutej Dodávateľom, ktorá je uvedená v Prílohe č. 2 Návrh na plnenie kritéria. Cena jednej stravovacej poukážky počas trvania Dohody nesmie byť vyššia ako cena deklarovaná Dodávateľom v procese verejného obstarávania alebo
b) súčet jej nominálnej hodnoty určenej Objednávateľom v eurách a provízie poskytnutej Dodávateľovi, ktorá je uvedená v Prílohe č. 2 Návrh na plnenie kritéria. 
3.5. Cena Služby je určená ako súčin ceny jednej stravovacej poukážky, po zohľadnení výšky zľavy alebo provízie a počtu stravovacích poukážok podľa objednávok.
3.6. Dodávateľ je oprávnený k cene Služby v prípade uplatnenia provízie účtovať daň z pridanej hodnoty vo výške určenej všeobecne záväznými právnymi predpismi.
3.7. Faktúra vystavená podľa Dohody musí obsahovať všetky náležitosti definované v § 74 zákona  č. 222/2004 Z. z. o dani z pridanej hodnoty v znení neskorších predpisov a údaje podľa Obchodného zákonníka a zákona č. 431/2002 Z. z. o účtovníctve v znení neskorších predpisov, a to najmä: 
c) názov a sídlo Dodávateľa, názov a sídlo Objednávateľa,
d) označenie faktúry a jej číslo,
e) registračné číslo Dohody, názov Dohody a dátum uzatvorenia Dohody,
f) predmet plnenia (podrobná špecifikácia Služby) a deň jeho splnenia,
g) dátum vyhotovenia a lehotu splatnosti faktúry,
h) označenie banky a číslo bankového účtu Dodávateľa,
i) celkovú fakturovanú sumu a náležitosti na účely DPH,
j) podpis a odtlačok pečiatky Dodávateľa,
k) prílohy požadované Objednávateľom.
3.8. Dodávateľ je oprávnený vyhotoviť a doručiť Objednávateľovi faktúru podľa tohto článku po poskytnutí Služby. V prípade, ak bude súčasťou fakturovanej Služby aj dodanie elektronických stravovacích kariet vystaví a doručí Dodávateľ faktúru vrátane preberacieho protokolu podpísaného kontaktnými osobami oboch Zmluvných strán uvedenými v článku X. bod 10.5. Dohody (za Objednávateľa bude postačovať podpis jednej kontaktnej osoby uvedenej v článku X. bod 10.5. Dohody). Faktúru doručí Dodávateľ buď osobne do podateľne Objednávateľa alebo ju zašle doporučene v obálke označenej slovom “FAKTÚRA” alebo elektronicky podľa všeobecne záväzných právnych predpisov. Splatnosť riadne vystavenej faktúry je 30 (tridsať) dní odo dňa jej doručenia Objednávateľovi.  
3.9. Dodávateľ je oprávnený fakturovať iba za skutočne dodané a Objednávateľom protokolárne prevzaté Služby (v zmysle bodu 3.8. tohto článku).
3.10. Dodávateľ nie je oprávnený požadovať od Objednávateľa žiadne zálohové platby ani iné platby za poskytnutie Služby vopred.
3.11. Dodávateľ si pri vrátení stravovacích poukážok nebude účtovať žiadne poplatky. 
3.12. V prípade, že faktúra nebude obsahovať náležitosti daňového dokladu, alebo jej súčasťou nebude preberací protokol (v prípade, ak bude súčasťou Služby aj dodanie elektronických stravovacích kariet) alebo iný doklad, ktorý potvrdzuje poskytnutie Služieb zo strany Dodávateľa, prípadne ak faktúra nebude obsahovať náležitosti podľa bodu 3.7 tohto článku, má Objednávateľ právo vrátiť faktúru na doplnenie alebo prepracovanie. V takomto prípade sa preruší lehota splatnosti a nová 30 dňová lehota splatnosti pre Objednávateľa začne plynúť doručením opraveného alebo doplneného daňového dokladu. 
3.13. Cena Služby reflektuje ponuku Dodávateľa v procese verejného obstarávania, je konečná a zahŕňa všetky náklady Dodávateľa, spojené s poskytnutím Služby, vrátane dodania elektronických stravovacích kariet vrátane ich dobíjania, ich prípadnej výmeny, nákladov na ich dopravu do miesta plnenia a ďalšie podľa Prílohy č. 1 Dohody.
3.14. Za deň splnenia peňažného záväzku Objednávateľa zaplatiť Dodávateľovi faktúru vystavenú podľa Dohody sa považuje deň odpísania fakturovanej sumy z účtu Objednávateľa.

4. 
Dodávateľ zodpovedá za to, že Služba bude poskytovaná bez vád, podľa ustanovení Dohody, riadne, že elektronické stravovacie karty budú zabalené a zabezpečené a že Služba bude mať v čase odovzdania a prevzatia vlastnosti špecifikované v Prílohe č. 1 Dohody.

5. 
5.1. Pod pojmom „Dôverná informácia“ sa rozumie akákoľvek informácia, ktorá nie je verejne prístupná a ktorú Zmluvná strana poskytne ako dôvernú  informáciu  (ďalej  len  ako „Poskytovateľ“) a označí ju za dôvernú informáciu, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnej strany, ktorá sa oboznamuje s dôvernou informáciou (ďalej len ako „Prijímateľ“).
5.2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej (email, textový editor, zdrojový kód) forme.
5.3. Prijímateľ je oprávnený použiť Dôverné informácie výlučne na účely spolupráce podľa Dohody. Po skončení spolupráce je povinný zdržať sa použitia Dôverných informácií.
5.4. Prijímateľ je povinný zdržať sa neoprávnenej manipulácie s Dôvernými informáciami.
5.5. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne na účely spolupráce a len s predchádzajúcim písomným súhlasom Poskytovateľa. Prijímateľ zodpovedá za neoprávnenú manipuláciu s Dôvernými informáciami treťou osobou. Poskytnutie Dôverných informácií tretej osobe je Prijímateľ povinný bezodkladne písomne oznámiť Poskytovateľovi.
5.6. Bez predchádzajúceho písomného súhlasu Poskytovateľa je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom. Poskytnutie Dôverných informácií podľa tohto bodu je Prijímateľ povinný bezodkladne písomne oznámiť Poskytovateľovi.
5.7. Prijímateľ je povinný prijať a dodržiavať také technické, organizačné a iné opatrenia potrebné na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami.
5.8. Prijímateľ je povinný bez zbytočného odkladu písomne oznámiť Poskytovateľovi každú neoprávnenú manipuláciu s Dôvernými informáciami.
5.9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.
5.10. Prijímateľ je povinný zabezpečiť oboznámenie sa s povinnosťami podľa tohto článku tretích osôb, ktorým poskytne Dôverné informácie. 
5.11. Poskytovateľ má právo odmietnuť poskytnutie Dôverných  informácií,  ak  takéto poskytnutie nebude nevyhnutne potrebné k vzájomnej spolupráci.
5.12. Po skončení vzájomnej spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií.
5.13. Prijímateľ zodpovedá za každú neoprávnenú manipuláciu s Dôvernými informáciami, ktoré mu boli poskytnuté.
5.14. Prijímateľ zodpovedá za neoprávnenú manipuláciu s Dôvernými informáciami, ktoré poskytol tretej osobe.
5.15. Všetky povinnosti Dodávateľa ako Prijímateľa Dôvernej informácie sa týkajú aj jeho subdodávateľov a za ich porušenie subdodávateľom zodpovedá Dodávateľ akoby sa porušenia dopustil sám Dodávateľ.

6. 
6.1. Zmluvné strany sú povinné, pri plnení si svojich povinností vyplývajúcich z Dohody, postupovať tak, aby bol naplnený účel Dohody vyplývajúci z preambuly a čl. I Dohody.
6.2. Zmluvné strany sú povinné poskytnúť si navzájom všetku súčinnosť, ktorú od nich možno spravodlivo požadovať tak, aby mohol byť naplnený účel Dohody vyplývajúci z preambuly a čl. I Dohody.
6.3. Dodávateľ je povinný počas celého trvania Dohody disponovať všetkými potrebnými oprávneniami minimálne v rozsahu deklarovanom Dodávateľom v procese verejného obstarávania. Nesplnenie tohto záväzku je podstatným porušením Dohody a  dôvodom  na  okamžité  odstúpenie od  Dohody  zo strany Objednávateľa. Stratu potrebných oprávnení alebo spôsobilosti poskytovať Službu je Dodávateľ povinný do 3 (troch) pracovných dní písomne oznámiť Objednávateľovi.
6.4. Dodávateľ je povinný počas celého trvania Dohody zabezpečiť, že bude zapísaný v registri partnerov verejného sektora podľa § 3 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Nesplnenie tohto záväzku je podstatným porušením Dohody a dôvodom na okamžité  odstúpenie od  Dohody zo strany Objednávateľa. Výmaz z registra partnerov verejného sektora je Dodávateľ povinný do 3 (troch) pracovných dní písomne oznámiť Objednávateľovi. Uvedené platí aj pre všetkých subdodávateľov Dodávateľa.
6.5. Dodávateľ je povinný počas trvania Dohody dodržiavať legislatívu Slovenskej republiky najmä, nie však výlučne zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, zákon č. 311/2001 Z. z. Zákonník práce v znení neskorších predpisov. Dodávateľ je povinný priebežne oboznamovať Objednávateľa so všetkými skutočnosťami, o ktorých sa pri svojej činnosti dozvie a ktoré sú relevantné vo vzťahu k preambule alebo čl. I Dohody, alebo o ktorých je povinný Objednávateľa oboznámiť v zmysle platnej legislatívy.
6.6. Objednávateľ v súlade s § 10 ods. 7 Zákona o verejnom obstarávaní vyžaduje, aby Dodávateľ pri plnení povinností podľa Dohody dodržiaval sociálnu požiadavku, ktorá je uvedená v Prílohe č. 2 Návrh na plnenie kritéria. Sociálna požiadavka spočíva v odpracovaní Dodávateľom deklarovaného počtu osobohodín ročne odpracovaných ŤZP osobami pre Dodávateľa na základe pracovného alebo obdobného pracovnoprávneho zmluvného vzťahu počas účinnosti Dohody.
6.7. Dodávateľ  deklaruje [doplní uchádzač] osobohodín ročne odpracovaných ŤZP osobami na základe pracovného alebo obdobného pracovnoprávneho zmluvného vzťahu počas účinnosti Dohody. Dodávateľ sa zaväzuje dodržiavať podmienky uvedené v predchádzajúcej vete.
6.8. Informácie o plnení povinnosti podľa bodu 6.7 tohto článku zašle Dodávateľ Objednávateľovi elektronicky do 30 (tridsať) dní po uplynutí každých 12 (dvanásť) mesiacov účinnosti  Dohody.
6.9. Dodávateľ je povinný, na základe žiadosti Objednávateľa, znížiť počet stravovacích poukážok na elektronickej stravovacej karte príslušného zamestnanca.
6.10. V prípade zníženia stravovacích poukážok na elektronickej karte zamestnanca na základe žiadosti Objednávateľa je Dodávateľ povinný cenu za znížený počet stravovacích poukážok určenú podľa čl. III Dohody započítať s najbližšou vystavenou faktúrou za Službu.
6.11. Dodávateľ je povinný oznámiť Objednávateľovi každú zmenu údajov o subdodávateľovi (v prípade ak ho využíva) a zároveň je povinný preukázať Objednávateľovi zápis subdodávateľa v registri partnerov verejného sektora v prípade, že bude spĺňať podmienky ustanovené v zákone č. 315/2016 Z. z.
6.12. Dodávateľ je povinný najneskôr 3 (tri) pracovné dni pred zmenou subdodávateľa, predložiť Objednávateľovi písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať subdodávateľovi, konkrétnu časť predmetu Dohody, ktorú má subdodávateľ vykonať, identifikačné údaje navrhovaného subdodávateľa (obchodné meno, sídlo, IČO) vrátane údajov o osobe oprávnenej konať za subdodávateľa v rozsahu meno a priezvisko, adresa trvalého pobytu (v prípade ak Dodávateľ na plnenie Dohody využíva subdodávateľov). Navrhovaný subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm. e) a f)  Zákona o verejnom obstarávaní a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorú má plniť).
6.13. Dodávateľ na základe písomnej žiadosti Objednávateľa zabezpečí akceptáciu elektronických stravovacích kariet vo všetkých vyžiadaných stravovacích zariadeniach v prípade, že v stravovacom zariadení bude prevádzkovaný vhodný platobný terminál. Zoznam všetkých stravovacích zariadení, v ktorom môžu zamestnanci Objednávateľa používať elektronické stravovacie karty musí byť uvedený a priebežne aktualizovaný na internetovej stránke Dodávateľa. 

7. 
7.1. V prípade omeškania Dodávateľa s poskytnutím Služby riadne alebo včas v súlade s čiastkovou objednávkou, je Objednávateľ oprávnený požadovať od Dodávateľa zaplatenie zmluvnej pokuty vo výške 0,03 % z hodnoty čiastkovej objednávky za každý, aj začatý deň omeškania. 
7.2. V prípade omeškania Objednávateľa s úhradou faktúry je Dodávateľ oprávnený požadovať zaplatenie úrokov z omeškania v zmysle nariadenia vlády SR č. 21/2013 Z. z. ktorým sa vykonávajú niektoré ustanovenia Obchodného zákonníka v znení neskorších predpisov. 
7.3. V prípade, ak Dodávateľ neoznámi Objednávateľovi výmaz z registra partnerov verejného sektora podľa čl. VI bod 6.4. Dohody, je Objednávateľ oprávnený účtovať Dodávateľovi zmluvnú pokutu vo výške 10 000,- EUR (slovom: desaťtisíc eur). Zaplatením zmluvnej pokuty nie je dotknutý nárok Objednávateľa na náhradu škody v celom rozsahu.
7.4. V prípade nesplnenia povinnosti Dodávateľa podľa čl. VI bod. 6.7 Dohody, je Dodávateľ povinný zaplatiť Objednávateľovi zmluvnú pokutu vo výške 2 000,- EUR (slovom: dvetisíc eur). Zaplatením zmluvnej pokuty nie je dotknutý nárok Objednávateľa na náhradu škody v celom rozsahu. Objednávateľ si vyhradzuje právo požadovať doklady preukazujúce pravdivosť informácie o plnení si tejto povinnosti.

8. 
8.1. Táto Dohoda sa uzatvára na dobu určitú od dňa 15.12.2026 na obdobie 4 (štyroch) rokov alebo do doby vyčerpania finančného limitu – Celkovej zmluvnej ceny uvedenej v čl. III bod 3.1. Dohody, podľa toho, ktorá skutočnosť nastane skôr.
8.2. Túto Dohodu je možné ukončiť pred uplynutím doby podľa bodu 8.1. tohto článku, a to: 
a) písomnou dohodou Zmluvných strán, 
b) písomnou výpoveďou Zmluvnej strany, aj bez uvedenia dôvodu, a to s trojmesačnou výpovednou lehotou, ktorá začne plynúť prvým dňom nasledujúceho kalendárneho mesiaca po doručení výpovede druhej Zmluvnej strane,
c) písomným odstúpením od Dohody v prípadoch, ktoré ustanovuje Dohoda alebo zákon,
d) ako aj v prípadoch uvedených v § 19 Zákona o verejnom obstarávaní.
8.3. Ktorákoľvek Zmluvná strana je oprávnená písomne odstúpiť od Dohody v zmysle § 344 a nasl. Obchodného zákonníka. Zmluvné strany sa dohodli, že od Dohody možno odstúpiť v prípadoch podstatného porušenia zmluvných povinností, a to v prípadoch:
a) ak  Dodávateľ opakovane poruší zmluvné podmienky týkajúce sa najmä dodržania termínov poskytovania Služby a kvality Služby napriek písomnému upozorneniu Objednávateľa,
b) ak Objednávateľ v rozpore s touto Dohodou bezdôvodne neprevezme riadne poskytnutú Službu, a to ani do 30 (tridsať) dní od písomného vyzvania Dodávateľom,
c) ak Objednávateľ opakovane neuhradí cenu za poskytnutú Službu v lehote 30 (tridsať) dní po uplynutí lehoty splatnosti podľa Dohody,
d) ak Objednávateľ zistí, že Dodávateľ je zverejnený v zozname osôb, u ktorých nastali dôvody zrušenia registrácie dane z pridanej hodnoty podľa § 81 ods. 3 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov, ktorý v zmysle tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky,
e) ak Dodávateľ poruší povinnosť počas celého trvania Dohody disponovať všetkými potrebnými oprávneniami minimálne v rozsahu deklarovanom Dodávateľom v procese verejného obstarávania,
f) ak Dodávateľ alebo subdodávateľ Dodávateľa poruší povinnosť počas celého trvania Dohody zabezpečiť, že bude zapísaný v registri partnerov verejného sektora podľa § 3 a nasl. zákona č. 315/2016 Z. z.,
g) ak bude Dodávateľovi rozhodnutím Protimonopolného úradu SR uložený zákaz účasti vo verejnom obstarávaní podľa § 48 zákona č. 187/2021 Z. z. o ochrane hospodárskej súťaže a o zmene a doplnení niektorých zákonov v znení neskorších predpisov,
h) ak bude Dodávateľovi rozhodnutím Protimonopolného úradu SR potvrdená dohoda obmedzujúca hospodársku súťaž podľa § 4 zákona č.  187/2021 Z. z. o ochrane hospodárskej súťaže a o zmene a doplnení niektorých  zákonov v znení neskorších predpisov,
i) ak Dodávateľ nebude plniť svoje záväzky podľa čl. VI bod 6.7 a 6.8 tejto Dohody.
8.4.  Odstúpenie od Dohody je účinné dňom jeho doručenia druhej Zmluvnej strane. Odstúpenie od Dohody alebo výpoveď sa doručí druhej Zmluvnej strane doporučenou zásielkou na adresu sídla Zmluvnej strany. V prípade neúspešného doručenia uvedených písomností doporučenou listovou zásielkou sa deň vrátenia zásielky odosielateľovi bude považovať za deň riadneho doručenia. Písomnosť sa bude považovať za riadne doručenú aj vtedy, ak ju adresát odmietne prevziať, pričom deň odmietnutia prevzatia zásielky sa bude považovať za deň doručenia.
8.5. V prípade ukončenia Dohody pred uplynutím doby podľa bodu 8.1. tohto článku si Zmluvné strany vysporiadajú všetky, a to aj finančné záväzky, vzniknuté v súlade s podmienkami Dohody, o čom vyhotovia písomný protokol.

9. 
9.1. Pri plnení tejto Dohody sa  Dodávateľ zaväzuje dodržiavať platné právne predpisy vzťahujúce sa ku korupcii a korupčnému správaniu.
9.2. Dodávateľ podpisom tejto Dohody vyhlasuje, že bol oboznámený s Protikorupčnou politikou Objednávateľa, ktorá je zverejnená na webovom sídle Objednávateľa na adrese: https://www.mhsr.sk/ministerstvo/prevencia-korupcie, jej obsahu porozumel a zaväzuje sa ju rešpektovať.
9.3.  Dodávateľ podpisom tejto Dohody zároveň vyhlasuje, že: 
a) pozná znaky korupcie a korupčného správania,
b) zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Dohody,
c) poskytne súčinnosť v prípade posudzovania podozrenia z korupcie alebo korupčného správania,
d) zdrží sa akýchkoľvek foriem korupcie súvisiacich s plnením predmetu tejto Dohody alebo záväzkov vyplývajúcich z tejto Dohody, ktorú plánuje, alebo už uzavrel s Objednávateľom,
e) bezodkladne oznámi Objednávateľovi akékoľvek podozrenie z korupcie a poskytne súčinnosť pri preskúmavaní tohto oznámenia,
f) nie je v konflikte záujmov vo vzťahu k zamestnancom Objednávateľa, ktorý by mohol ovplyvniť realizáciu predmetu tejto Dohody s Objednávateľom.
9.4. Dodávateľ sa podpisom tejto Dohody zaväzuje predchádzať korupcii v súvislosti s plnením predmetu, činnosťou alebo vzťahom vyplývajúcich z tejto Dohody, a to v zmysle Protikorupčnej doložky, ktorá je Prílohou č. 5 tejto Dohody (ďalej len „Protikorupčná doložka“).
9.5. Túto Dohodu je možné ukončiť aj z dôvodov uvedených v Protikorupčnej doložke.


Článok X
Záverečné ustanovenia
10. 

10.1. Táto Dohoda je vyhotovená v 5 (piatich) vyhotoveniach, pričom Objednávateľ dostane 4 (štyri)  vyhotovenia a Dodávateľ 1 (jedno) vyhotovenie, všetky s platnosťou originálu.
10.2. Dohoda nadobúda platnosť dňom jej podpisu obidvomi Zmluvnými stranami a účinnosť dňa 15.12.2026 za predpokladu jej prechádzajúceho zverejnenia v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou zmluvou podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
10.3. Meniť alebo dopĺňať ustanovenia Dohody je možné iba formou písomných číslovaných dodatkov podpísaných oboma Zmluvnými stranami, pričom akákoľvek zmena Dohody musí byť v súlade s § 18 Zákona o verejnom obstarávaní. Zmluvné strany sa dohodli, že na zmenu identifikačných údajov Zmluvných strán uvedených v záhlaví tejto Dohody a na zmenu kontaktných osôb alebo ich kontaktných údajov sa nevyžaduje uzatvorenie písomného dodatku.
10.4. Dodávateľ vyhlasuje, že v čase uzatvorenia Dohody má splnené povinnosti, ktoré mu vyplývajú zo zákona č. 315/2016 Z. z.
10.5. Zmluvné strany sa dohodli na nasledujúcich kontaktných osobách pre účely prijímania objednávok, plnenia predmetu objednávok, preberania predmetu objednávok a rokovania vo vzájomnom styku Zmluvných strán vo veciach týkajúcich sa plnenia podľa Dohody:
Za stranu Objednávateľa

Meno a priezvisko
Telefón
E- Mail

Meno a priezvisko
Telefón
E- Mail

Za stranu Dodávateľa 
Meno a priezvisko [doplní uchádzač]
Telefón [doplní uchádzač]
E – Mail [doplní uchádzač]
zmena kontaktnej osoby Dodávateľa musí byť zaslaná druhej strane najneskôr do 7  (siedmich) dní pred vykonaním zmeny.
10.6. Spory a/alebo nezrovnalosti medzi Zmluvnými stranami, ktoré vzniknú na základe Dohody alebo v akejkoľvek súvislosti s touto Dohodou sa budú riešiť v prvom rade mimosúdnou cestou, a to vzájomnými rokovaniami Zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach Zmluvných strán, a to najneskôr do 30 (tridsať) kalendárnych dní odo dňa ich začatia, je ktorákoľvek Zmluvná strana oprávnená predložiť tieto spory medzi Zmluvnými stranami, ktoré vzniknú na základe Dohody alebo v akejkoľvek súvislosti s Dohodou na rozhodnutie vecne a miestne príslušnému všeobecnému súdu Slovenskej republiky. 
10.7. V prípade, že akékoľvek ustanovenie Dohody je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Dohody. Zmluvné strany sa zaväzujú bez zbytočného odkladu po tom, ako zistia, že niektoré z ustanovení Dohody je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia Dohody. 
10.8. Neoddeliteľnou súčasťou Dohody sú prílohy:
a) Príloha č. 1: Opis predmetu zákazky
b) Príloha č. 2: Návrh na plnenie kritérií 
c) Príloha č. 3: Zoznam subdodávateľov a podiel subdodávok
d) Príloha č. 4: Zoznam stravovacích zariadení (podľa Požiadaviek na stravovacie zariadenie uvedených v Prílohe č. 1 – Opis predmetu zákazky)
e) Príloha č. 5: Protikorupčná doložka
10.9. Zmluvné strany sú povinné si navzájom oznámiť zmenu svojich identifikačných údajov uvedených v záhlaví Dohody do 5 (piatich) pracovných dní odo dňa, kedy k tejto zmene došlo.
10.10. Zmluvné strany vyhlasujú, že sú spôsobilé na právne úkony, ich zmluvná voľnosť nie je obmedzená, Dohodu uzatvorili po vzájomnej dohode na základe ich slobodnej a vážnej vôle, ktorú prejavili určite a zrozumiteľne, Dohodu neuzavreli v tiesni ani za nápadne nevýhodných podmienok, Dohoda je urobená v predpísanej forme, Dohodu si pred jej podpísaním prečítali a na znak súhlasu ju podpísali.

Objednávateľ:							Dodávateľ:
V Bratislave, dňa						V[..........] dňa[...........]
......................................						......................................
Ing. Ondrej Varačka					Meno, priezvisko a podpis oprávnenej  
generálny tajomník služobného úradu			osoby Dodávateľa

